GiliGold/VAD_KnessetCorpus huggingface dataset:
זבולון אורלב: דן הס, החברה למתנ"סים.
דן הס: אנחנו שבע שנים בפרוייקט.
דן הס: הכנסנו עד עכשיו אלף בתי ספר.
דן הס: אני חייב לומר שמדי שנה אנחנו שילמנו בזמן, עד ל- 31 באוגוסט, את אותה תמיכה חד-פעמית שהתחייבנו לאותם בתי ספר שהצטרפו באותה שנה.
זבולון אורלב: התמיכה הולכת לרשות או לבתי הספר?
דן הס: זה הולך לבתי הספר.
דן הס: כמובן, אנחנו לא יכולים להעביר את זה לבית הספר ישירות מכיוון שהוא לא גוף משפטי, אבל אנחנו מעבירים את זה בערוצים - או דרך רשות מקומית או דרך מתנ"ס, בהתאם לרצונו של בית הספר.
דן הס: בדרך כלל, בתי הספר מבקשים לא להפנות דרך הרשות המקומית, ואתה יודע מדוע.
יהודית נאות: נכון, כי זה משולם למשכורות בכירים.
דן הס: לא משנה.
דן הס: כולם קיבלו בזמן.
דן הס: שמואל אבואב; נכון.
דן הס: השנה היתה איזושהי בעיה, ויש בעיה מרכזית אחת שאולי כדאי להתייחס אליה.
עזמי בשארה: מיליון וחצי, זה לא כל הסכום.
דן הס: הבעיה היא שאנחנו מדי שנה צריכים לבקש את התקציב מהמשרד, כי התקציב לא מופיע או לא הופיע בבסיס התקציב, ואז אנחנו נדרשים כל הזמן לבקש.
דן הס: אנחנו מתחילים את הפעילות של השיווק וההדרכה כבר בחודש ספטמבר או אוקטובר, מיד אחרי החגים, מכיוון שזה תהליך על מנת להכניס בית ספר לפרוייקט הזה.
יהודית נאות: ספטמבר-אוקטובר, לשנה הבאה.
דן הס: בוודאי.
דן הס: אנחנו התחלנו כבר לשנת תשס"א.
אילן בהירי: אתה יכול להרחיב איך אתם עושים את זה?
דן הס: יש לנו או פניות מהשטח להצטרף או שאנחנו פונים ביוזמה שלנו לראש רשות או למנהל מחלקת חינוך או למנהל בית ספר, ואז יש לנו ראשית חוברת הדרכה ושנית, אנחנו יושבים או עם מנהל בית הספר, עם ציבור המורים לפעמים, בהתאם לדרישת מנהל בית הספר, וגם עם ועדי ההורים המקומיים או העירוניים, ולפעמים עם כולם יחד.
דן הס: הפרוייקט הזה בסופו של דבר הוא פרוייקט עבור הורים.
דן הס: בסופו של דבר הוא מקטין בצורה משמעותית את ההוצאה המשפחתית לספרי לימוד.
דן הס: היתה ועדה שהשר המנוח המר מינה, וזו היתה ההגדרה - למצוא דרכים איך להוזיל.
דן הס: כאן אולי יורשה לי, במאמר מוסגר - אמרו שצריך להיות תקן לנייר, צריך להיות תקן לצבע, וכו'.
דן הס: אותה חוברת, אותן המלצות של אותה ועדה משנת 1991 - -
זבולון אורלב: ועדת גולדברגר.
דן הס: -- שאני ריכזתי אותה, התייחסה לכל ההיבטים שיש להם השפעה על מחירו של ספר לימוד.
דן הס: כאן, אם יורשה לי להעיר הערה אחת - יש מחיר מירבי לספר לימוד, שמאושר על ידי המשרד.
דן הס: זה מחיר שמשרד המסחר והתעשיה קבע ואי אפשר לחרוג ממנו, אבל ספר שלא עבר את תהליך האישור, אין לו מחיר מירבי.
דן הס: יוצא שספר שלא עבר תהליך אישור או שלא הובא למחלקה לאישור ספרי לימוד במשרד, הוא קובע איזה מחיר שהוא רוצה והוא גם משנה משנה לשנה.
דן הס: היו"ר זבולון אורלב: הסכנה היא כפולה - גם חומר לימודים לא ראוי וגם מחיר בשמיים.
דן הס: פרופסור יהודית נאות: אנחנו לא מדברים על השינויים המזעריים שהופכים משהו למהדורה חדשה.
דן הס: דן הס: אני מדבר כרגע רק על הצד של המחיר, שאין עליו שליטה.
דן הס: אם לא מחייבים את המו"לים להעביר ספר לאישור המשרד, לפחות לחייב אותם להעביר את אותו טופס שעל סמך הפרטים שלו אפשר תוך 30 שניות לדעת האם המחיר שהוא קבע הוא מחיר נכון והגיוני, ושיהיה עליו פיקוח.
דן הס: היו"ר זבולון אורלב: אגב, אחד היתרונות של המפעל להשאלת ספרים זה עוד שסתום בטחון שכל הספרים הם ספרים מאושרים.
דן הס: דן הס: בהחלט לא.
דן הס: היו"ר זבולון אורלב: סליחה.
דן הס: תסביר.
דן הס: דן הס: אני לא מסביר, מכיוון שאנחנו לא מופקדים על אכיפה על בתי הספר האם מנהל בית הספר - - - היו"ר זבולון אורלב: כלומר, יכול להיות שספר עובר מדור לדור והוא לא ספר מאושר.
דן הס: פרופסור יהודית נאות: אז מה תפקידכם במערכת?
דן הס: להעביר כסף?
דן הס: דן הס: לא, לא.
דן הס: תפקידנו לארגן, לשווק, להסביר להם איך לעשות את פרוייקט ההשאלה.
דן הס: יש הרבה עבודה בנושא הזה.
דן הס: היו"ר זבולון אורלב: הם פרוייקטורים.
דן הס: דן הס: ברגע שבית הספר נכנס, אנחנו מעבירים תמיכה חד-פעמית שהיא פונקציה - וזו התייחסות לשאלה שלך - של מיקומו של בית הספר במדרג הטיפוח של משרד החינוך והתרבות ואז הוא מקבל אחוז מאגרת ההשאלה PER תלמיד, בהתאם למיקומו, כאשר העקומה היא עקומה אקספוננצילית, זאת אומרת ככל שהוא בעשירון יותר נמוך, הוא מקבל תמיכה יותר גדולה.
דן הס: פרופסור יהודית נאות: מי נותן את כח האדם לצורך הפרוייקט הזה?
דן הס: אתם נותנים?
דן הס: דן הס: לא, כח האדם ב - - - פרופסור יהודית נאות: ברשות המקומית.
דן הס: זה גם עול על הרשות.
דן הס: דן הס: על הרשות באופן עקרוני לא נופל דבר.
דן הס: הפרוייקט הזה הוא פרוייקט כלכלי שמחזיק את עצמו ובית הספר יכול לבצע אותו בכוחות עצמו, ואם הוא לא מסוגל או לא מעוניין, הוא יכול לפנות או לרשות מקומית או למתנ"ס.
דן הס: היו"ר זבולון אורלב: מי עושה את זה בבית הספר?
דן הס: דן הס: על מי שמנהל בית הספר מטיל - לפעמים הוא מטיל את זה על מורה.
דן הס: ..
דן הס: היו"ר זבולון אורלב: הוא נותן לו שעות?
דן הס: דן הס: הוא לא נותן לו שעות, אף על פי שאם אתה מתייחס, יש לי הערה בנושא.
דן הס: עזמי בשארה: אתה כבר לא מנכ"ל המשרד.
דן הס: אתה שואל שאלות של מנכ"ל.
דן הס: דן הס: יש לי הערה לכבוד היושב-ראש, הוא לא סתם שאל את השאלה הזאת.
דן הס: המלצת הוועדה היתה שעבור ביצוע עבודה יינתן גיבוי בשעות, אבל משרד החינוך והתרבות - - - פרופסור יהודית נאות: לא הבינו את ההמלצה?
דן הס: דן הס: הוא הבין את ההמלצה ולא ביצע אותה.
דן הס: אמרו שעבור עבודה מינהלית לא יקצו שעות, וזה מקובל עלי, אבל אפשר להעביר איזשהו תקציב.
דן הס: לפני שלוש שנים, כששינינו את גובה האגרה - עשינו רוויזיה בנושא האגרות - כללנו בתוך האגרה 15 שקלים בגין עבודה מינהלית.
דן הס: חוסניה ג'בארה: רציתי לשאול האם ישנה מודעות בשטח שכל בית ספר יכול להצטרף לפרוייקט, כי לפי מיטב ידיעתי, אין לנו את המודעות הזו במגזר הערבי, שבתי ספר יכולים להצטרף.
דן הס: האם ישנם בתי ספר מהמגזר הערבי בתוך אלף בתי הספר שהצטרפו?
דן הס: פרופסור יהודית נאות: האם יש גם שליש במגזר?
דן הס: דן הס: 5% מבתי הספר במדינת ישראל שהצטרפו לפרוייקט הם במגזר הערבי.
דן הס: היו"ר זבולון אורלב: 50 בתי ספר.
דן הס: דן הס: את מופתעת, אבל אני לא, מכיוון שהפרוייקט הזה הוא לא פרוייקט חובה, הוא פרוייקט רשות.
דן הס: נכון שאנחנו עושים פעולות שיווק, אבל מסתבר שבמגזר הערבי בתי הספר לא כל כך מעוניינים.
דן הס: חוסניה ג'בארה: אין להם מודעות לזה.
דן הס: דן הס: יש להם מודעות, ואני אסביר לך מדוע.
דן הס: חוסניה ג'בארה: האם בתחילת כל שנה אתם שולחים משהו?
דן הס: דן הס: אל"ף, אנחנו שולחים.
דן הס: שלחנו לכל מנהל בית ספר חוברת הדרכה.
דן הס: שלחנו לכל ועד הורים בית ספרי חוברת כזאת, אנחנו מפרסמים בעיתון מודעות, בזמנו היה לנו בתחילה גם תשדיר שירות בטלוויזיה, כך שלא יכול היום לא ראש רשות ולא מנהל בית ספר להגיד שלא ידע על כך.
דן הס: היו"ר זבולון אורלב: כמה בתי ספר ביקשו מכם להיכנס ולא יכולתם להיענות?
דן הס: דן הס: בשנה האחרונה?
דן הס: היו"ר זבולון אורלב: בכלל, במצטבר.
דן הס: דן הס: בשנה האחרונה, כ- 40 בתי ספר.
דן הס: פרופסור יהודית נאות: 40 בתי ספר נוסף על ה- 85?
דן הס: דן הס: כן.
דן הס: היו"ר זבולון אורלב: ביקש קודם את רשות הדיבור אילן בהירי, לפני הרשות לצרכנות.
דן הס: בבקשה.
דן הס: אילן בהירי: אני רוצה להתייחס קודם כל לדבר האחרון שאמר דן, שלא יכול לקום מנהל בית ספר ולומר שהוא לא מקבל את החומר.
דן הס: הנה, קם מנהל בית ספר מהשדה ואומר לך שהוא לא יודע על מה אתה מדבר.
דן הס: דן הס: אתה מנהל בית ספר?
דן הס: אילן בהירי: אני מנהל בראשון-לציון.
דן הס: אני חושב שהמפעל הזה חשוב מאד.
דן הס: אני חושב שהמפעל יוצא מן הכלל טוב, יש לו בעיות שצריך לשבת ולחשוב עליהן, אבל אני נחשב כמנהל שקורא את החומר שמקבל מהמשרד, בודק אותו.
דן הס: פעם ראשונה אני שומע שאפשר לעשות את זה באופן בית ספרי, לא דרך הרשות, כך שאני די מופתע.
דן הס: אם זה כך, אני חושב שאם יש פניה לכל בית ספר, יש בהחלט להגיע למשא ומתן כי אני שוב אומר:
דן הס: אני לא רוצה לפנות עם המקרה הפרטי שלי, אבל למשל הייתי מתחיל לנהל אתכם משא ומתן, הייתי רוצה לדעת איך לעשות את זה, כי זה חשוב לי.
דן הס: דר' יאיר סמוכה: סליחה.
דן הס: חוזר המנהל הכללי שנותן את רשימת ספרי הלימוד מגיע אליך?
דן הס: אילן בהירי: ודאי.
דן הס: דר' יאיר סמוכה: בנספח כתוב על ספרי הלימוד.
דן הס: אילן בהירי: אני מודיע לך שלא ראיתי את זה.
דן הס: יאיר, אנחנו נמצאים היום ב- 11 באוקטובר וחוזר תש"ס 2 עוד לא הגיע אלי, כך שזה גם קצת מפתיע, אבל אני לא רוצה להיכנס לזה עכשיו כי זה לא הנושא.
דן הס: אני אומר שוב - זה חשוב ואולי כדאי לרענן את זה באיזושהי צורה שכל המנהלים יידעו מזה כי אני מניח שאנשים ירצו הרבה יותר אינפורמציה וירצו להיכנס לנושא.
דן הס: צריך לחשוב, מעבר למה שנאמר, אם הולכים לעשות את זה - אמרו אנשים, אמרו מקום צריך לטפל בזה, באיסוף הספרים, בחלוקתם בתחילת השנה - - - שמואל אבואב: בכריכתם.
דן הס: אילן בהירי: כל הדברים האלה - זה דבר חשוב.
דן הס: אגב, אני מאד מקבל את מה שנאמר כאן שצריך לעשות את זה כתשלום חובה, ואז אתה פותר את כל הבעיה.
דן הס: זו דעתי לפחות.
דן הס: מאחר שאני לא מכיר את הנושא, אני מניח שיש לכם הנחיות ומה עושים.
דן הס: אני מדבר כרגע כאדם שלא מכיר את זה טוב.
דן הס: הבקרה של ספרי לימוד, על פי מה שהמשרד מאשר - אני חושב שזה דבר שיכול להיות מצויין, כי אז לא יכולים לסטות מהאפשרות של לקחת ספרים אחרים.
דן הס: לגבי פיקוח על ספרי הלימוד, אני חושב שהדברים הם בעיקר בבתי הספר התיכוניים - לא בחטיבות ולא בבתי ספר יסודיים.
דן הס: היו"ר זבולון אורלב: לא, לא.
דן הס: הממצאים של דוח המבקר מורים שאין הבדל.
דן הס: סגן שר החינוך והתרבות משולם נהרי: להפך.
דן הס: בתיכוניים הם צמודים לתכנית בחינות.
דן הס: פרופסור יהודית נאות: בדיוק להפך.
דן הס: הפריצות בחוברות היא דווקא ביסודי.
דן הס: היו"ר זבולון אורלב: הממצאים הם אותו דבר.
דן הס: אתה יכול להסביר מדוע זה קורה?
אילן בהירי: לא.
אילן בהירי: אני לא יודע, אין לי הסבר.
זבולון אורלב: אילן, אתה מנהל בית ספר.
זבולון אורלב: תסביר לי איך קורה שמורה מוציאה רשימה, יש עליה רכז מקצוע, יש עליה מנהל בית ספר, יש עליה מפקח, יש מפקחים מקצועיים.
זבולון אורלב: איך אחרי כל המערכות האלה, יוצאת רשימה עם 20% ספרים לא מאושרים?
אילן בהירי: אין לי הסבר לזה.
זבולון אורלב: מה צריך לעשות כדי לעקור את זה?
אילן בהירי: אני חושב שהמפקחים צריכים לעבוד.
זבולון אורלב: לא המנהלים.
אילן בהירי: תראה, המנהל בוודאי, אבל המפקח גם כן צריך לבדוק את זה.
זבולון אורלב: אתה יודע כמה מורים יש למפקח?
זבולון אורלב: אם היה אומר זאת מישהו שלא היה במערכת החינוך - מילא, אבל אתה אומר שמפקח יכול לעקוב אחרי רשימות?
אילן בהירי: מנהל בית ספר מקבל מרכז המקצוע - לפחות אני אומר מה אני עושה - אני מקבל את רשימת הספרים ואני בודק אם זה מאושר או לא מאושר.
אילן בהירי: אין בבית ספרי - ואני אומר זאת באחריות מלאה - ספר אחד שלא מאושר.
יהודית נאות: אם מנהל היה צריך לקבל אישור של המפקח, אזי המפקח היה מפקח.
אילן בהירי: אני רוצה לומר דבר נוסף ליאיר.
אילן בהירי: אתה אומר שבמהדורות הניסיוניות, כשאוספים אחר כך מספר דפים, מקבלים את זה חינם.
אילן בהירי: אני מציע שתוציא את זה בחוזר מנכ"ל, כי ספר היסטוריה האחרון שיצא - המהדורה הניסויית - הוסיפו לה פרקים, חלק ב'.
אילן בהירי: תבדוק מה קורה בחנויות כשצריך לבוא ולקבל את התוספת.
אילן בהירי: האמינו לי, אני יודע על מה אני מדבר, ולכן כדאי שתוציאו את זה בחוזר מנכ"ל מסודר.
אילן בהירי: נאמר כאן לגבי חוברות כחד-פעמי.
אילן בהירי: האם תיאסרנה גם החוברות לנושאים אקטואליים, מיידית?
אילן בהירי: דר' יאיר סמוכה: זה לא חוברת עבודה.
אילן בהירי: היום יש נושא אלימות.
אילן בהירי: אתה מקבל מכאן עד להודעה חדשה תכניות.
אילן בהירי: היו"ר זבולון אורלב: תלמידים צריכים לקנות את זה?
אילן בהירי: היו"ר זבולון אורלב:
אילן בהירי: אנחנו מדברים כרגע על חוברות עבודה שהן חלק מתכנית הלימודים.
אילן בהירי: הבעיה היא כזאת: אתה מתחיל ללכת לאיבוד, אתה רוצה להיות כל הזמן IN במה שקורה - כאן חוברת כזאת וכאן חוברת כזאת - ואתה מפיל את זה על אנשים.
אילן בהירי: לכן, אני שואל אם יש פיקוח על זה, מפני שכל אחד שרוצה וכותב חוברת, הוא שולח לבתי הספר.
אילן בהירי: היו"ר זבולון אורלב: אבל זה לא לרכישה.
דר' יאיר סמוכה: אסור במהלך השנה להוסיף ספר לימוד.
זבולון אורלב: לפי מה שדר' סמוכה אמר, מרגע זה ואילך אין יותר חוברות חדשות.
זבולון אורלב: תביא לידיעתי חוברת - נזמין את המשרד ונבקש הסבר.
חוסניה ג'בארה: אני לא מתפלאת על דבריו של מנהל בית הספר בקשר למודעות כלפי הפרוייקט הזה, כי זה חשוב ולכן שאלתי את השאלה הקודמת בקשר למגזר שאין לו מספיק מודעות לכך.
חוסניה ג'בארה: מה שהזכיר דר' סמוכה לגבי חוזר המנכ"ל, רק אחרי ישיבת הוועדה שדיברה על תשלומי הורים, חלק מההורים במגזר הערבי קיבל חוזר מנכ"ל, רק חלק, ואני מודה בזה שבמגזר הערבי - לפחות ההורים - לא מקבלים חוזר מנכ"ל.
משולם נהרי: זה לא ההורים, זה בתי הספר.
חוסניה ג'בארה: בתי ספר שיכולים לשלוח להורים.
חוסניה ג'בארה: אם אפשר לדאוג לסוגיה הזאת ולדאוג שחוזר מנכ"ל יגיע לכל בתי הספר במגזר.
חוסניה ג'בארה: מכאן אני יכולה לבקש, בשם כל הרשויות שהן מוכנות להצטרף לפרוייקט הזה, כי זה מאד חשוב ומקל על המשפחות.
זבולון אורלב: את לא יכולה לפנות בשמם.
זבולון אורלב: כל בית ספר צריך לפנות וכל רשות צריכה לפנות.
זבולון אורלב: תדברי עם הרשויות, את נציגת ציבור, תעודדי אותן - אדרבה.
זבולון אורלב: דפנה הראבן, הרשות להגנת הצרכן בהסתדרות הכללית, בבקשה.
דפנה הראבן: אנחנו מקדמים בברכה את הצעת החוק משום שאת רחשי הלב של השטח אנחנו שומעים כבר כמה שנים, ואני יכולה לחלק את זה לשניים: אחד זה נושא ספרי לימוד, ושניים זה נושא חוברות עבודה.
דפנה הראבן: בנושא ספרי לימוד, התלונות הן שהתחלופה היא מאד גדולה, הרבה מאד ספרים קונים ולא משתמשים בהם.
דפנה הראבן: דבר נוסף - העלויות הן מופרזות, ומהדורות שהן מאד מפוארות פשוט מייקרות את הספרים.
דפנה הראבן: זה בנושא ספרי הלימוד.
דפנה הראבן: יש לנו הרבה הורים שהתלוננו שדווקא במקום שיש השאלת ספרי לימוד, מצאו פטנט.
דפנה הראבן: השאלת ספרי לימוד תהיה דרך בית הספר, אבל זה לא מספיק - אתם צריכים לרכוש אי אלו חוברות עבודה נוספות, זאת אומרת לא מסתפקים בהשאלת ספרי הלימוד שמשלמים עליה מראש, אלא ההורים נדרשים לקנות עוד חוברות.
דפנה הראבן: כאן אני מאד שמחה על מה שדר' יאיר סמוכה אמר, שאולי תהיה לזה אלטרנטיבה, ואני הבאתי דוגמה מהשטח.
דפנה הראבן: אתם יודעים שספר התנ"ך בשנתיים האחרונות שונה הרבה מאד, וזה כמובן בלשון קוריוזית.
דפנה הראבן: לפני שנתיים, חוברת העבודה הזאת היתה מאד טובה, היא רק עלתה 30 שקל.
דפנה הראבן: אני רוצה שתפתחו ותעיינו כמה הילד כותב, כמה ציורים, הכל מודפס FULL צבעוני - זו חוברת שהיתה טובה לפני שנתיים, השנה היא כבר לא טובה.
דפנה הראבן: השנה כבר הוציאו מהדורה חדשה שעולה 39 שקלים - אגב, זו אחת מתוך שתיים כי צריך לקנות שתיים - השינויים קלים לחלוטין והם ממש לא רציניים, אבל הנה, כיתה ו' נדרשת לקנות השנה חוברת חדשה מלאה צבעוניות, שעובדים בה בפנים.
דפנה הראבן: יחסית, החוברת הזאת, הדפים בה הם לא כרומו, שקשה מאד לכתוב על כרומו, אבל יש חוברות של כיתות יותר נמוכות שהדפים גם הם כרומו, לא רק העטיפה, ואז גם קשה עם עיפרון לכתוב על זה, ובוודאי כל עט וכל טוש נצבע על זה.
דפנה הראבן: פשוט תעיינו ותראו מה קורה בשטח.
דפנה הראבן: לכן, אנחנו ברשות להגנת הצרכן מברכים על כך, כמו שאמרתי, וחושבים שכל הפרוייקט הזה צריך להקיף את כל המדינה וזה צריך להיות כמו ששמואל אבואב אמר - תחת אגרת החינוך כתשלום חובה ,אבל יש לנו כאן השגה.
דפנה הראבן: אנחנו לקחנו מספר כיתות וניסינו לבדוק בבתי ספר מהי העלות של ספרי לימוד לכיתה זאת, וכמה נדרשים לשלם בהשאלת ספרי לימוד.
דפנה הראבן: למשל בכיתה א' יצא שמה שהורה משלם להשאלת ספרי לימוד - 203 שקלים, זה בערך 70-80% ממצב שבו אדם היה הולך לקנות את זה בפועל.
דפנה הראבן: הגענו למסקנה שלקנות בפועל ספרים לכיתה א' עולה בסביבות 240 שקל, ואם הורה משלם 203 שקלים לספר משומש, הוא יעשה את החושבים.
דפנה הראבן: לכן, צריך לדעתי גם להיות איזשהו דירוג שפרוייקט השאלת הספרים PER כיתה לא יעלה על 30% מהספרים, ולא להגיע ל- 70-80% על ספר משומש שעולה לו כל העלות של פרוייקט ההשאלה, אבל זה כמו שאמרת, משתנה מכיתה לכיתה, ועל כך מישהו יצטרך לשבת.
דפנה הראבן: אין בזה בעיה אם מישהו יקח באופן כללי את העלות PER כיתה או PER שכבה וייעשה את זה.
דפנה הראבן: אני לא רואה פסול בחוברות עבודה, שלא תבינו.
דפנה הראבן: לפעמים, כאשר יש ספר שלא ניתן לרשום בו, אפשר להוציא נספח כחוברת עבודה, אבל מה שאני מבקשת שהיא תהיה צנועה.
דפנה הראבן: לא מחוייב המציאות להדפיס אותה בכל הצבעים, היא יכולה להיות בסטנסיל של שחור-לבן, יכולים להיות דפים שיעבדו בהם.
דפנה הראבן: אם בהקשר של ספרי הלימוד יהיה איסור מוחלט בדברים האלה, אני חושבת שאנחנו סוגרים מעגל בצורה נפלאה.
דן הס: אני מבקש להעיר למנהל אילן בהירי, כשהוא ייכנס.
דן הס: כששומעים את מה שאת אומרת לגבי כיתה א', את צודקת במאת האחוזים, אבל צריך להבין דבר אחד.
דן הס: בכיתה א', 90% מספרי הלימוד הם חוברות עבודה חד-פעמיות, ויש בסך הכל ספר אחד שהוא למעשה ספר שעובר משנה לשנה.
דן הס: יכולנו להוריד או להשאיר את כיתה א' בחוץ, אבל אז אמרנו - אגרת ההשאלה למעשה מכסה את ההוצאה של החוברות החד-פעמיות, וזה בדיוק מה שקורה בכיתה א'.
דן הס: ככל שאתה עולה בכיתות, אחוז חוברות העבודה מסך הכל סל ספרי הלימוד הולך וקטן.
דן הס: הבעיה שקרתה למעשה במהלך השנים, אפילו במהלך אותן שבע שנים שאנחנו בפרוייקט, שאם בעבר - אני זוכר, בתקופה שאני למדתי - היו חוברות עבודה לקיץ, לא היו חוברות עבודה.
דן הס: אחר כך, לימים, נעשה הספר ועל ידו חוברת עבודה, ואני לא רוצה להתערב מבחינה פדגוגית, אבל מבחינה מסחרית, החליטו המו"לים להפוך את הספר לחוברת עבודה על ידי כך שהכניסו פנימה, וזאת בעיה.
יהודית נאות: על זה אני מדברת.
דן הס: למעשה, צריך להפריד שוב בין הספר לחוברת העבודה, ואז הספר יכול להמשיך, והחוברת חד-פעמית הולכת.
דן הס: בהקשר לנושא של כרומו וכריכה, יש תקן לכריכה של מכון התקנים - תקן 373 - לא משתמשים בזה ונותנים כריכה עבה.
דן הס: גם בכריכה הרכה, אם אתה שואל את הילדים, הם אומרים שאחרי שבוע ימים הספר הזה מתפרק.
דן הס: אם מישהו יפקח על אותו מו"ל שאם הוא לא עמד בתקן, הוא יקבל חזרה את כל הספרים והוא יצטרך לייצר אותם מחדש על חשבונו, הוא לא יעשה זאת יותר, כך שמילת המפתח כאן לאורך כל הדרך היא אכיפה.
יהודית נאות: וכסף.
דן הס: לא.
דן הס: אכיפה בכלל.
זבולון אורלב: רצית גם להשיב לנציג ארגון המנהלים.
דן הס: אני חייב לומר - בשנה הראשונה להתחלת הפרוייקט - יוני 1992 - ישבתי יחד עם ראש העיר שלך, עם כל מנהלי בתי הספר, ביוזמתו, עם מנהל מחלקת החינוך, ורצינו להכניס את כל העיר, את כל מנהלי בתי הספר בעיר - גם העל-יסודיים וגם היסודיים - מנהל מחלקת החינוך אפילו מינה עובדת שאני לא זוכר את שמה כרגע - היא אז בדיוק התאלמנה באותה עת, אולי אתה יודע למי אני מתכוון.
אילן בהירי: אני יודע למי אתה מתכוון.
דן הס: היא היתה מטעם הרשות שטיפלה מולי.
דן הס: לימים, זה לא צלח מבחינת הרשות שלא רצתה להיכנס, אבל אתם הייתם למעשה מקום ראשון שבו כל המנהלים לא רק שקיבלו וידעו, אלא היו גם באותה מסגרת.
אילן בהירי: השאלה שלי היא כזו - מנהל בית ספר באופן פרטי רוצה להגיע למפעל הזה.
דן הס: פונה אלי, זה הכל.
אילן בהירי: תפרסמו את זה.
דן הס: אנחנו מפרסמים את זה כל הזמן.
זבולון אורלב: חברים, אני חושב שאפשר להתחיל להגיע לסיכומים.
זבולון אורלב: התלמידים רוצים לומר משהו?
זבולון אורלב: לגבי הסיכומים, אל"ף - אני מבין שיש הסכמה בוועדה והוועדה רושמת לפניה את הודעת משרד החינוך והתרבות שהחל משנת הלימודים תשס"א, תוך שלוש שנים יושלם פרוייקט השאלת הספרים.
זבולון אורלב: —
יהודית נאות: לכל בתי הספר בארץ.
זבולון אורלב: לכל בתי הספר בארץ.
דר' יאיר סמוכה: המעוניינים.
זבולון אורלב: כל בתי הספר המעוניינים בכך, והמשרד אחראי להקצות לכך את התקציב הדרוש.
זבולון אורלב: שנית - הוועדה רשמה לפניה את הודעת משרד החינוך והתרבות שמעתה ואילך, לא יאשר המשרד הוצאת חוברות עבודה או ספרים חד-פעמיים, ובתהליך של שלוש שנים יופסק השימוש בהם לחלוטין.
זבולון אורלב: כעת לגבי החלטות הוועדה.
זבולון אורלב: נעשה זאת לא לפי הסדר.
זבולון אורלב: קודם כל לגבי המהדורה הניסויית.
זבולון אורלב: אני חושב שדעת כל החברים כאן שוללת את הדבר הזה.
זבולון אורלב: אני מציע שיירשם שוועדת החינוך והתרבות שוללת את ההצעה לאשר מהדורות זמניות של מו"לים פרטיים, באשר הצעה זו עלולה לגרום לתקלות חינוכיות ולהוצאות כספיות מיותרות של הורים.
יעל פרבר: אולי היית מציע קודם לכתוב חיוב.
יעל פרבר: היא רק מאשרת מהדורות זמניות באישור של כך וכך, ורק אז אינה מאשרת, כי אחרת זה יהיה לא ברור ויבואו בתלונות למה לא מאשרים.
זבולון אורלב: הוועדה, הייתי אומר אפילו מעודדת מהדורות זמניות של הגורמים המשרדיים.
זבולון אורלב: ודאי - חדשנות חינוכית, יצירות חינוכיות, פלורליזם.
יהודית נאות: אבל למה זה ניסויי?
דובר: שזה יהיה ניסויי, אבל בלבד שזה יהיה לחמש שנים.
זבולון אורלב: ובלבד שמהדורה זו תהיה בתוקף במשך חמש שנים.
רחמים מלול: ההחלטה לגבי חוברות עבודה היא גורפת לגבי כל המקצועות?
זבולון אורלב: תוך שלוש שנים - בכל המקצועות, בכל הכיתות, בכל שלבי החינוך.
זבולון אורלב: כך החליט המשרד ואנחנו מברכים על כך - אין חוברות עבודה.
זבולון אורלב: לך אני אומר ולא רשמנו את זה כאן - הם יוציאו את חוברות העבודה למורים, כלומר למורה יהיו השאלות והוא יוכל לכתוב אותן על הלוח או להפיץ סטנסיל.
רחמים מלול: יש מקצועות כגון כתיב וכתב, שבהם זה בלתי אפשרי.
זבולון אורלב: אפשר לעשות צילומים.
זבולון אורלב: תראה לאן מובילות חוברות עבודה בכיתה א' - ב'.
זבולון אורלב: יש כאן דוגמאות, שתבין שחייבים לעצור את זה.
זבולון אורלב: הדבר הבא - ואגיד את זה קודם כל בלשוני.
זבולון אורלב: אנחנו דורשים מהמשרד פיקוח יעיל על כך שבתי הספר לא יכללו בדרישות הספרים שלהם ספרים בלתי מאושרים ויציגו לנו תכנית איך יפתחו את זה.
יעל פרבר: להדק את הפיקוח.
זבולון אורלב: הוועדה תובעת מן המשרד להסדיר פיקוח יעיל כדי למנוע שבתי ספר יכללו ברשימת הספרים ספרי לימוד בלתי מאושרים.
זבולון אורלב: הוועדה מבקשת מהמשרד להציג את תכנית הפיקוח תוך שלושה חודשים לוועדה.
זבולון אורלב: כעת לנושא שלגביו העיר הערה מאד נכונה מר אבואב - שיהיה תו תקן לספר, כשבע
זבולון אורלב: צם אומר בצדק דן שוועדת גולדברגר כבר קבעה את התו הזה.
זבולון אורלב: צריך להפעיל אותו.
יהודית נאות: יפה, אז שלא יאשרו ספר שלא בתקן.
דר' יאיר סמוכה: גם אם אנחנו רוצים לעודד מו"לים לבקש אישור, ברגע שהוא מבקש אישור, הוא עומד בתו תקן.
יהודית נאות: בלי אישור הוא לא יכול להפיץ.
דר' יאיר סמוכה: זה מה שאני אומר.
דר' יאיר סמוכה: הכל מתומחר.
זבולון אורלב: אתה אומר כך: הואיל ואני לא יכול לתפוס אותו שהוא מפיץ ספר לא מאושר, אני אעודד אותו לבקש אישור.
זבולון אורלב: אני חולק על הגישה הזאת.
זבולון אורלב: ישמור שלא יהיו ספרי לימוד.
יהודית נאות: בדיוק.
יהודית נאות: מה זאת אומרת?
יהודית נאות: מנהל בית ספר לא יכול להפיץ ספר לא מאושר.
זבולון אורלב: הוא עובד שלך, תדאג שהוא לא יפיץ ספר.
יהודית נאות: אני לא מוכנה לתת לו שנתיים לעשות ניסויים.
זבולון אורלב: הוועדה תובעת מן המשרד להסדיר פיקוח יעיל על התקנים של ספרי לימוד בהתאם לאמור בוועדת גולדברגר משנת 1991.
דן הס: 15 בינואר 1992.
זבולון אורלב: שם יש הכל לגבי נייר, כריכה, פריסה, צבעים וכו'.
זבולון אורלב: אגב, דב גולדברגר התנצל על כך שהוא לא בא.
זבולון אורלב: הבוקר דיברתי איתו והוא פשוט טוען שהוא לא קיבל הודעה, ולא ברור לי כאן איפה היתה התקלה.
זבולון אורלב: אני רוצה להתייחס לעניין של האגרות.
זבולון אורלב: נשמעו כאן שתי הערות.
זבולון אורלב: אל"ף בדיקת העלויות של האגרות, ושנית זה הנושא של אגרות חובה.
זבולון אורלב: כרגע אני מציע לבקש מהמשרד בדיקה של העניין הזה.
זבולון אורלב: הוועדה מבקשת מהמשרד לבדוק מחדש את עלויות האגרה באופן שאגרת השאלת ספרים לא תעלה על 30% מעלות רכישת ספרים חדשים באותה שכבת גיל.
זבולון אורלב: הוועדה מבקשת מהמשרד לבדוק הפעלת אגרת השאלת ספרי לימוד כאגרת חובה במקומות שבהם תופעל כדוגמת אגרת בדיקת בריאות השן.
רחמים מלול: 30% נועדו לכסות על בלאי?
זבולון אורלב: כן, בלאי ומהדורות חדשות כל חמש שנים, וגם עזרה אדמינסטרטיבית.
רחמים מלול: מה עם משפחות נזקקות שגם בזה הן לא יכולות לעמוד?
זבולון אורלב: לא יודע, אבל תיכף נשאל על כך.
זבולון אורלב: למרות שהישיבה כבר נגמרה, אבל לכבודך נשאל.
רחמים מלול: אולי אותם 30% יכולים לכסות גם את זה.
זבולון אורלב: אני חושב שלפי הרשום לי, כללנו כאן את עיקר הנושאים.
יהודית נאות: מה עם מיליון וחצי שלא הועברו לשנת תש"ס, 85 בתי ספר?
זבולון אורלב: מה תשובת המשרד לגבי המיליון וחצי?
משה שגיא: זה עניין של תהליך של אישור של ועדת הפטור והחשב הכללי, של ההתקשרות.
זבולון אורלב: כמה זמן אתה צופה שזה יקח?
דן הס: מחר מתקיימת ישיבה.
יהודית נאות: נבקש דיווח.
זבולון אורלב: הוועדה רשמה לפניה את הודעת נציגי המשרד שחוב בסך מיליון וחצי שקלים לשלטון המקומי יועבר בזמן הקרוב--
יהודית נאות: לאותם 85 בתי ספר.
זבולון אורלב: -- ומבקשת דיווח על כך לא יאוחר מתוך שבועיים.
משה שגיא: אני רוצה להתייחס לפרטי הסיכום.
משה שגיא: ההתחייבות של השר היתה על עשרה מיליון שקל כל שנה בשלוש שנים הקרובות.
משה שגיא: זה בניגוד למה שאתה אומר - כיסוי מלא של כל בתי הספר.
זבולון אורלב: שיבקשו את זה.
זבולון אורלב: כך הוא אמר.
משה שגיא: 30 מיליון אלה לא יכסו את כל בתי הספר.
משה שגיא: סביר להניח שזה יכסה את כל בתי הספר שירצו להצטרף לתכנית, אבל לא את כל בתי הספר שקיימים בכל הארץ.
שמואל אבואב: שתהיה אפשרות למי שרוצה.
יהודית נאות: אבל מה יקרה אם כולם ירצו?
דובר: אם כולם ירצו, יש לכם בעיה.
דן הס: אין לנו בעיה, רק שיגיעו.
זבולון אורלב: יש כאן בעיה.
זבולון אורלב: אתם אומרים: כל בית ספר שירצה - הוא מכוסה בתקציב.
זבולון אורלב: משה, אתם יוצאים מתוך נקודת הנחה ש- 20% לא יבקשו.
יהודית נאות: דני, גם לגביכם - - -
דן הס: זה לא נכון.
דן הס: דרך אגב, בחיפה, את אמרת שהעיר שלנו.
יהודית נאות: נקיה מכם, נקיה מהמתנ"סים.
יהודית נאות: אבא חושי שם את זה.
דן הס: נקיה מאיתנו ביסודי.
דן הס: בעל-יסודי אין השאלת ספרים.
זבולון אורלב: אני אעשה עכשיו דבר שאני לא עושה - אחרי ההחלטות יש עוד זכות שאילתה נוספת לחבר הכנסת מלול, שהוא חבר הוועדה שלנו.
זבולון אורלב: דן, ואני שואל גם את שמואל אבואב ואת נציגי משרד החינוך - מה גורל אותם תלמידים שבידוע שאינם יכולים לשלם את האגרה?
שמואל אבואב: היה אמור להתחיל הפרוייקט של הסטיפנדיה, שגם כאן המשרד הבטיח שהוא הולך להרחיב אותו לכדי 15 מיליון שקל.
שמואל אבואב: הסטיפנדיות היו אמורות להתחיל בשנת הלימודים הזו, ועקב כך בתי ספר העבירו רשימות של תלמידים שלא יכולים לשלם לא לקניית ספרים ולא את האגרות עבור התל"ן, טיולים וסל תרבות.
שמואל אבואב: השר, נדמה לי בישיבה כאן, הודיע שהמפעל ירחיב את עצמו והמפעל לא ייקח מה- 15 מיליון שקל עבור סבסוד לטיולים עקב הוועדה המשותפת שהיתה.
שמואל אבואב: בפועל, בשטח עכשיו - אני לא יודע מתי יעבירו את זה - אבל אין שום הרחבה של התקציב של הסטיפנדיות לעומת השנה שעברה, אלא ההפך.
שמואל אבואב: אנחנו שומעים הרבה מאד בעיות של יכולת לאפשר לתלמידים מתקשים להיעזר.
זבולון אורלב: מפעל הסטיפנדיות כיום, כמה תלמידים כאלה הוא יכול לכסות?
שמואל אבואב: את המספר הכולל אין בידי.
זבולון אורלב: סדר גודל.
זבולון אורלב: 5%, 3%?
שמואל אבואב: אתה שואל כמה התקציב שלו?
שמואל אבואב: לדעתי, שישה מיליון השנה.
זבולון אורלב: שישה מיליון לחלק ל- 200 שקלים, שזה בערך האגרה - בערך 30 אלף תלמידים נזקקים.
זבולון אורלב: זה כלום.
יהודית נאות: זה כלום.
יהודית נאות: מה האחוז שלהם?
זבולון אורלב: הרבה יותר גבוה.
שמואל אבואב: שאלה אם זה יצא רק לתלמידים, אם לא השתמשו בזה לדבר אחר.
זבולון אורלב: דר' סמוכה, מה תשובת המשרד לשאלתו של חבר הכנסת מלול?
זבולון אורלב: מה קורה עם אותם תלמידים שבידוע עובדתית שהם לא יכולים לשלם?
זבולון אורלב: - בנים של מובטלים, משפחות חד-הוריות, כל הצרות של עם ישראל.
רחמים מלול: אני אחדד יותר את השאלה.
רחמים מלול: אם בית ספר מסוים יש בו 200 תלמידים, 150 מתוכם יכולים לשלם אפילו 50% מעלות ההשאלה ולא 30% כפי שאתם אומרים.